Τα ***Χελωνονιντζάκια*** (αγγλικά: *Teenage Mutant Ninja Turtles*, συντομογραφία: *TMNT*) είναι Αμερικανικό franchise πολυμέσων που δημιουργήθηκε από τους Κέβιν Ίστμαν και Πίτερ Λερντ. Ακολουθεί μια ομάδα τεσσάρων μεταλλαγμένων χελωνών, που προπονούνται από έναν ανθρωπόμορφο αρουραίο, τον **Δάσκαλο Splinter**, στην ιαπωνική πολεμική τέχνη Ninjutsu. Από το σπίτι τους, στους υπονόμους της Νέας Υόρκης, πολεμούν ασήμαντους εγκληματίες, δαιμονικούς μεγαλομανείς και εξωγήινους εισβολείς, παραμένοντας απομονωμένοι από την υπόλοιπη κοινωνία. Οι χαρακτήρες αρχικά εμφανίστηκαν σε περιοδικά κόμικς πριν δοθεί η άδεια για παραγωγή παιχνιδιών, κινουμένων σχεδίων και κινηματογραφικής προσαρμογής. Κατά την διάρκεια της κορύφωσης της δημοτικότητάς τους, στα τέλη της δεκαετίας του '80 και αρχές της δεκαετίας του '90, απέκτησαν μεγάλη επιτυχία και δόξα. Τα τέσσερα χελωνονιντζάκια πήραν τα ονόματά τους από τέσσερις διάσημους καλλιτέχνες της Αναγέννησης, Λεονάρντο ντα Βίντσι, Μιχαήλ Άγγελο (Ιταλικά: Μικελάντζελο), Ραφαήλ και Ντονατέλο.

Ιστορία
-------

Τα **Χελωνονιντζάκια** αρχικά ήταν αμερικανικό περιοδικό κόμικς που εκδόθηκε το 1984 στο Ντόβερ. Η αρχική ιδέα προερχόταν από ένα αστείο σκίτσο του Kevin Eastman κατά την διάρκεια ενός συνηθισμένου απογεύματος ανταλλαγής απόψεων με τον φίλο του Peter Laird. Αρχειοθετήθηκε 2010-01-06 στο Wayback Machine. Χρησιμοποιώντας χρήματα από μια επιστροφή φόρου μαζί με ένα δάνειο από τον θείο του Eastman, ο νεαρός καλλιτέχνης εξέδωσε ένα κόμικς που στηριζόταν σε μια παρωδία τεσσάρων από τα πιο δημοφιλή κόμικς της αρχής της δεκαετίας του 1980: Marvel Comics' *Daredevil* και *New Mutants*, Dave Sim's *Cerebus* και Frank Miller's *Ronin*.

Κύριοι Χαρακτήρες
-----------------

===Leonardo===
(Μπλε μαντήλι και σπαθιά) — Ο γενναίος αρχηγός και αφοσιωμένος μαθητής πολεμικών τεχνών. Είναι ο μεγαλύτερος από τους τέσσερις αδελφούς του και ο πιο επιδέξιος πολεμιστής από τα τέσσερα χελωνονιντζάκια. Ο Λεονάρντο φορά μπλε μάσκα και κρατά δύο ιαπωνικά σπαθιά κατάνα. Πολλές φορές, η ικανότητά του στην προπόνηση και η εκτίμηση του δασκάλου Σπλίντερ έχουν προκαλέσει την ζήλια των αδελφών του και κυρίως του Ραφαέλ. Ο Λεονάρντο είναι αφοσιωμένος στον δάσκαλό του, δεν είναι όμως λίγες οι φορές που έχει παρακούσει τις εντολές του, για χάρη των αδελφών του. Σε μια μάχη όπου ο Λεονάρντο πολεμούσε μόνος του εναντίον ενός ολόκληρου στρατού, έφτασε κοντά στον θάνατο, αλλά κατάφερε να σωθεί χάρις στα αδέλφια του. Το όνομά του προέρχεται από τον Ιταλό μαθηματικό, επιστήμονα, μηχανικό, εφευρέτη, ανατόμο και ζωγράφο Λεονάρντο ντα Βίντσι.

### Donatello

(Μοβ μαντήλι και ξύλινη ράβδος) — Ο Ντονατέλο είναι το μυαλό της ομάδας και κάθε φορά που η ομάδα έχει προβλήματα να βρει ή να αντιμετωπίσει έναν εχθρό, όλοι περιμένουν να βρει αυτός την λύση.Ερωτευμένος με την Έιπριλ Ονίλ από την πρώτη φορά που την είδε. Παρά το γεγονός ότι ο Ντονατέλο είναι εξίσου ικανός με τα αδέλφια του στις πολεμικές τέχνες, προτιμά να βρίσκει πιο εύκολους και γρήγορους τρόπους για να νικά τους εχθρούς του, ενώ είναι ο πρώτος που συμβουλεύεται ο Λεονάρντο. Περνά τον χρόνο του επισκευάζοντας ή κατασκευάζοντας χρήσιμα μηχανήματα που βοηθούν τα χελωνονιντζάκια στις μάχες τους. Αρκετές φορές όμως, η περιέργεια του Μικελάντζελο έχει καταφέρει να του χαλάσει την δουλειά. Φορά μοβ μάσκα και κρατά ξύλινες ράβδους, τα bō. Πήρε το όνομα του από τον γλύπτη Ντονατέλο.

### Raphael

(Κόκκινο μαντήλι και sai) — Το κακό παιδί της ομάδας, έχει μια επιθετική φύση και δεν διστάζει να επιτεθεί πρώτος. Είναι σφοδρός πολεμιστής. Η προσωπικότητά του εναλλάσσεται από επιθετικότητα και σαρκασμό και μερικές φορές ανέκφραστο χιούμορ. Ακόμη, είναι έντονα πιστός στα αδέλφια του και στον δάσκαλό του. Είναι καλός φίλος με τον Κέισι Τζόουνς, αφού τον συνάντησε μια νύχτα σε μια περιπολία και τον προκάλεσε σε μονομαχία. Από τότε, έχουν συχνές περιπολίες μαζί. Ο Ραφαέλ φορά κόκκινη μάσκα και κρατά ένα ζευγάρι sai. Πήρε το όνομά του από τον Ιταλό ζωγράφο και αρχιτέκτονα της Αναγέννησης, Ραφαήλ.

### Μικελάντζελο

(Πορτοκαλί μαντήλι και nunchaku) — Ο χαλαρός και ελεύθερο πνεύμα Μικελάντζελο απολαμβάνει να ξεκουράζεται αλλά έχει και μια περιπετειώδη και δημιουργική πλευρά. Φορά πορτοκαλί μάσκα και κρατά nunchaku. Είναι ο νεότερος από τα τέσσερα χελωνονιτζάκια. Πήρε το όνομά του από το Μιχαήλ Άγγελο. Το όνομα του αρχικά είχε γραφτεί λανθασμένα "Μικελάντζελο" από τους Peter Laird και Kevin Eastman, αφού την εποχή εκείνη χρησιμοποιούσαν γραφομηχανή και δεν είχαν λεξικό.

### Δάσκαλος Σπλίντερ

Ο δάσκαλος για τα χελωνονιντζάκια και θετός τους πατέρας. Ο Σπλίντερ είναι ένας μεταλλαγμένος αρουραίος, που έμαθε την πολεμική τέχνη ninjutsu από τον δικό του δάσκαλο, Hamato Yoshi. Στην σειρά του 1987, ο Σπλίντερ ήταν ο ίδιος ο δάσκαλος πολεμικών τεχνών που μεταλλάχθηκε σε αρουραίο.

### Σρέντερ

Ένας ανέντιμος δάσκαλος της πολεμικής τέχνης ninjutsu που ονομάζεται Oroku Saki. Σε κάθε ενσάρκωση της σειράς, ο Σρέντερ είναι ο κυριότερος εχθρός για τα χελωνονιντζάκια και τον Σπλίντερ. Προτιμά να χρησιμοποιεί την πανοπλία του αντί για όπλα. Είναι επίσης αρχηγός της Foot Clan.

### April O'Nil

Μια πρώην βοηθός στο εργαστήριο του τρελού επιστήμονα Μπάξτερ Στόκμαν. Η Έιπριλ είναι ο θαρραλέος, ανθρώπινος σύντροφος για τα χελωνονιντζάκια. Αρχικά, γνώρισε τα χελωνονιντζάκια όταν την έσωσαν από τα ρομπότ του Μπάξτερ. Συμμετέχει σε πολλές περιπέτειες με τα χελωνονιντζάκια και τους βoηθά κάνοντας όλα όσα τα χελωνονιντζάκια δεν μπορούν να κάνουν από μόνα τους δημοσίως, ώστε να μην εκτεθούν. Στην σειρά του 1987 και σε τρεις διαδοχικές ταινίες, η Έιπριλ ήταν μια τηλεοπτική δημοσιογράφος.

### Casey Jones

Ο Casey πολεμά την εγκληματικότητα στην πόλη και αποτελεί σύμμαχο για τα χελωνονιντζάκια. Είναι ερωτευμένος με την Έιπριλ. Συνάντησε για πρώτη φορά τα χελωνονιντζάκια αφότου είχε ένα καυγά με τον Ραφαέλ. Πολεμά το έγκλημα χρησιμοποιώντας μια ποικιλία από αθλητικά είδη (ρόπαλα του μπέιζμπολ, του γκολφ, του κρίκετ, του χόκεϊ κ.α.). Φορά μια μάσκα του χόκεϊ για να προστατεύσει την ταυτότητά του.

Τηλεοπτικές σειρές
------------------

| Τηλεοπτική σειρά | Κύκλοι | Επεισόδια | Πρώτη τηλεμετάδοση | Κανάλι |
| --- | --- | --- | --- | --- |
| Πρεμιέρα κύκλου | Φινάλε κύκλου |
| *Χελωνονιντζάκια* |  | 1 | 5 | 14 Δεκεμβρίου 1987 | 19 Δεκεμβρίου 1987 | Syndication |
|  | 2 | 13 | 1 Οκτωβρίου 1988 | 24 Δεκεμβρίου 1988 |
|  | 3 | 47 | 25 Σεπτεμβρίου 1989 | 15 Δεκεμβρίου 1989 |
|  | 4 | 41 | 8 Σεπτεμβρίου 1990 | 26 Μαρτίου 1991 | Syndication (15 επεισόδια)
CBS (26 επεισόδια) |
|  | 5 | 20 | 14 Σεπτεμβρίου 1991 | 25 Δεκεμβρίου 1991 | CBS |
|  | 6 | 16 | 12 Σεπτεμβρίου 1992 | 26 Δεκεμβρίου 1992 |
|  | 7 | 27 | 13 Σεπτεμβρίου 1993 | 18 Δεκεμβρίου 1993 |
|  | 8 | 8 | 17 Σεπτεμβρίου 1994 | 5 Νοεμβρίου 1994 |
|  | 9 | 8 | 16 Σεπτεμβρίου 1995 | 4 Νοεμβρίου 1995 |
|  | 10 | 8 | 14 Σεπτεμβρίου 1996 | 2 Νοεμβρίου 1996 |
| *Η Επόμενη Μετάλλαξη* |  | 1 | 26 | 12 Σεπτεμβρίου 1997 | 15 Μάιου 1998 | Fox Kids |
| *Χελωνονιντζάκια* |  | 1 | 26 | 8 Φεβρουαρίου 2003 | 1 Νοεμβρίου 2003 | Fox (FoxBox, 4Kids TV) |
|  | 2 | 26 | 8 Νοεμβρίου 2003 | 2 Οκτωβρίου 2004 |
|  | 3 | 26 | 9 Οκτωβρίου 2004 | 23 Απριλίου 2005 |
|  | 4 | 26 | 10 Σεπτεμβρίου 2005 | 15 Απριλίου 2006 |
|  | 5 | 12 | 22 Απριλίου 2006 | 8 Ιουλίου 2006 |
|  | 6 | 26 | 29 Ιουλίου 2006 | 27 Οκτωβρίου 2007 |
|  | 7 | 13 | 13 Σεπτεμβρίου 2008 | 28 Φεβρουαρίου 2009 | The CW (The CW4Kids) |
|  | Μικρού
μήκους | 13 | 7 Μαρτίου 2009 | 23 Μάιου 2009 |
|  | *Turtles Forever* | 21 Νοεμβρίου 2009 |
| *Χελωνονιντζάκια* |  | 1 | 26 | 28 Σεπτεμβρίου 2012 (2012-09-28) | 8 Αυγούστου 2013 (2013-08-08) | Nickelodeon |
|  | 2 | 26 | 12 Οκτωβρίου 2013 (2013-10-12) | 26 Σεπτεμβρίου 2014 (2014-09-26) |
|  | 3 | 26 | 3 Οκτωβρίου 2014 (2014-10-03) | 27 Σεπτεμβρίου 2015 (2015-09-27) |
|  | 4 | 26 | 25 Οκτωβρίου 2015 (2015-10-25) | 26 Φεβρουαρίου 2017 (2017-02-26) |
|  | 5 | 20 | 19 Μαρτίου 2017 (2017-03-19) | 12 Νοεμβρίου 2017 (2017-11-12) | Nicktoons |
| *Η Άνοδος* |  | 1 | 20 | 20 Ιουλίου 2018 | 6 Ιουλίου 2019 | Nickelodeon
Nicktoons |
|  | 2 | 19 | 12 Οκτωβρίου 2019 | 7 Αυγούστου 2020 |

Ταινίες
-------

Κύριο λήμμα: Τα Χελωνονιντζάκια στον κινηματογράφο

| Ταινία | Ημερομηνία κυκλοφορίας στις ΗΠΑ | Σκηνοθέτης | Σεναριογράφος(-οι) |
| --- | --- | --- | --- |
| *Χελώνες Νίντζα Εν Δράσει* | 30 Μαρτίου 1990 | Στιβ Μπάρον | Τοντ Λάνγκεν και Μπόμπι Χέρμπεκ |
| *Χελωνονιντζάκια 2* | 22 Μαρτίου 1991 | Μάικλ Πρέσμαν | Τοντ Λάνγκεν |
| *Χελωνονιντζάκια 3: Πολεμιστές στην Ιαπωνία* | 19 Μαρτίου 1993 | Στιούαρτ Γκίλαρντ |
| *Χελωνονιντζάκια* | 23 Μαρτίου 2007 | Κέβιν Μούνρο |
| *Χελωνονιντζάκια* | 9 Αυγούστου 2014 | Τζόναθαν Λίμεσμαν | Τζος Άπλμπαουμ & Αντρέ Νέμεκ και Έβαν Ντόχερτι |
| *Χελωνονιντζάκια II* | 3 Ιουνίου 2016 | Ντέιβ Γκριν | Τζος Άπλμπαουμ & Αντρέ Νέμεκ |
| *Χελωνονιντζάκια: Μεταλλαγμένος Χαμός* | 2 Αυγούστου 2023 | Τζεφ Ρόουε | Σεθ Ρόγκεν & Έβαν Γκόλντμπεργκ & Τζεφ Ρόουε και Νταν Χερνάντεζ & Μπέντζι Σαμίτ |

Παραπομπές
----------

1. ↑  «I Was a Teenage Mutant Ninja Turtle». 26 Ιανουαρίου 2007. Αρχειοθετήθηκε από το πρωτότυπο στις 26 Ιουλίου 2009. Ανακτήθηκε στις 3 Ιανουαρίου 2010.
2. 1 2  TMNT Origin Story Αρχειοθετήθηκε 2012-06-01 στο Wayback Machine. official site. Retrieved 2007-11-16.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Χελωνονιντζάκια* |
| --- |
|  |
| Δημιουργοί | 
* Κέβιν Ίστμαν
* Πίτερ Λερντ
 |
|  |
| Χαρακτήρες | 
* Λεονάρντο
* Ραφαέλ
* Ντονατέλο
* Μικελάντζελο
* Σπλίντερ
* Έιπριλ Ο'Νιλ
* Κέισι Τζόουνς
* Σρέντερ
 |
|  |
| Τηλεοπτικές σειρές | 
* *σειρά του 1987* (1987-1996)
* *Η Επόμενη Μετάλλαξη* (1997-1998)
* *σειρά του 2003* (2003-2009)
* *σειρά του 2012* (2012-2017)
* *Η Άνοδος* (2018-2020)
 |
|  |
| Ταινίες | 
* *Χελώνες Νίντζα Εν Δράσει* (1990)
* *Χελωνονιντζάκια 2* (1991)
* *Χελωνονιντζάκια 3: Πολεμιστές στην Ιαπωνία* (1993)
* *Χελωνονιντζάκια* (2007)
* *Χελωνονιντζάκια* (2014)
* *Χελωνονιντζάκια II* (2016)
* *Χελωνονιντζάκια: Μεταλλαγμένος Χαμός* (2023)
 |

 |